على طريقة العمليات الإجرامية التي تنفذ من قبل عصابات المافيا، أقدم شخصان على محاولة سرقة سيارة لنقل لفلوس. هادشي وقع بشارع كماسة، بحي المحاميد 7، ف عاصمة النخيل مراكش، زوال اليوم الإثنين. مصادر محلية قالت لـ”كَود” أن جوج كانو راكبين موطور كبير وحالو يخطفو صاك عامر فلوس. حسب مصدر “كَود” فإن الصاك كان فيه تقريبا شي 150 مليون سنتيم. واحد فهاد الشفارة كان هاز جنوية كبيرة وهدد بها الخدامة ديال شركة لنقل لفلوس. حراس الأمن الخاص التابعين لشركة “Brink’s” المكلفة بنقل الأموال قاومو هاد المتهمين الموجودين حاليا في حالة فرار. الحادث خلف استنفار كبير في صفوف المصلحة الولائية للشرطة القضائية وباقي الفرق الأمنية التي تسابق الزمن بهدف تشخيص هوية المتهمين وإيقافهما. 
بوليس مراكش كيقلبو على جوج مجرمين كانو غايضربو 150 مليون من طوموبيل ديال نقل لفلوس